"פיקוח על מחירים זו לא שיטה בולשוויקית"
>> "שני גורמים אחראים לבעיית מחירי המזון. הסיבה הראשונה, ועליה אין לנו השפעה, היא המחירים העולים של מחירי המזון בעולם. הסיבה השנייה היא מקומית: מערכת המזון בישראל מאוד לא תחרותית, יש משווק גדול מאוד, תנובה, השולט על רוב מערך שיווק המזון. הוא ניצל תמיד את כוחו המונופוליסטי ועכשיו יותר מבעבר", אומר ד"ר אבי שמחון, יועץ כלכלי של שר האוצר, יובל שטייניץ.
"חובת הממשלה במדינה דמוקרטית, ליברלית שמאמינה בשוק חופשי, לפקח ולוודא כי במקומות שבהם יש כוח מונופוליסטי, כוח זה לא ינוצל לרעה. אני רוצה לתקן שגיאה נפוצה: פיקוח על המחירים זו לא שיטה בולשוויקית. פיקוח על המחירים קיים בכל העולם בנושא מחירי המזון, במקומות שבהם יש חשש לניצול לרעה של כוח מונופוליסטי. בארה"ב בהחלט יש מדינות שמפקחות על מחיר מוצרי החלב במקומות שבהן המדינות החליטו שיש ריכוזיות יתר. בישראל, היכן שניתן ליצור תחרות יש ליצור אותה. ייתכן שבתחומים מסוימים יש מונופולים טבעיים, שבהם למדינה לא תהיה ברירה אלא לפקח על המחירים, שכן זו חובת המדינה, לוודא שהמונפול לא מנצל כוחו מול הצרכן".